 Owesilisa ukhwelela unkosikazi ngesibhaxu ngoba efunde kakhulu kunaye News24Owesilisa ukhwelela unkosikazi ngesibhaxu ngoba efunde kakhulu kunaye2016-08-02 19:04Harare - Indoda eneminyaka engu-61 ubudala ivele enkantolo yaseHarare ngokuhlukumeza umkayo ngoba efunde kakhulu kunayo.ULoveness Rambakuzibwa usolwa ngokushaya unkosikazi wakhe uBarbra Mahlunge ngokubaneziqu ezingcono kunezakhe.UMahlunge obefuna incwadi yokuzivikela kuRambakuzibwa ngokumhlasela njalo uma ebuya entombini yakhe utshele imatshi ukuthi sebeneminyaka engu-21 ishadile kanti namanje uRambakuzibwa usayindoda enodlame.OLUNYE UDABA: Kwamubhedela owaphendula ucingo lweshende phambi kwenkosikaziAngikaze ngibike ngokuhlukunyezwa ngaphambilini ngoba ngangithi njengoba sikhula izoshintsha indle aaziphatha ngayo kodwa ngathi kuya ngokuqina, kusho uMahlunge eqhuba ngokuthi Ungikhahlela njalo kanti kamuva nje ngisanda kuphuka umlenze.UMahlunge utshele inkantolo ukuthi uRambakuzibwa wabakleka emzini wabo wamshiya engenamali yokuziphilisa.UMahlunge uphinde wathi enkantolo uke wamshaya ngedonkipiri emshaya izandla waphinde washisa zonke izitifiketi nezincwadi zobudokotela. Umahlunge wathi futhi umyeni wakhe wathatha yonke impahla wayisa entombini yakhe la asehlala khona manje.Uma ephumile njalo ebusuku ubuya nezifo ekhaya kanti usewake wangithelela ngesifo socansi futhi akakze azikhokhele izindleko zakwadokotela engazisebenzisa, usho njalo.URambakuzibwa uziphikile izinsolo abekwa zona wathi uMahlunge ungumuntu ofundile okhohlakele obezama ukumbulala ukuze ezothola amafa endlu eseMasvingo. Waphinde wathi uMahlunge wagula ngoba ngoba waphuphumelwa yisiu.URambakuzibwa ubesevele ebhale amagama akhe kwitayitela.Imantshi ivune uMahlunge ngencwadi wase eyala uRambakuzibwa ukuba ayeke ukuhlukumeza inkosikazi wakhe, kubika iBulawayo24. 